Document ID: 32004D0892

ΚOMISJONI OTSUS,
20. detsember 2004,
millega muudetakse otsust 2004/614/EÜ kaitsemeetmete rakendamise perioodi osas seoses lindude gripiga Lõuna-Aafrika Vabariigis
(teatavaks tehtud numbri K(2004) 5011 all)
(EMPs kohaldatav tekst)
(2004/892/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega sätestatakse ühendusse kolmandatest riikidest toodavate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõiget 7,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõiget 6,
ning arvestades järgmist:
(1)
Komisjon võttis 24. augusti 2004. aasta otsusega 2004/614/EÜ (kaitsemeetmete kohta seoses väga patogeense lindude gripiga Lõuna-Aafrika Vabariigis) (3) vastu kaitsemeetmed seoses klassikalise lindude katkuga silerinnaliste lindude karjades Lõuna-Aafrikas.
(2)
Vähemalt kuus kuud peaks mööduma silerinnaliste lindude hävitamisest ja nakatunud põllumajandusettevõte desinfitseerimisest, enne kui lubatakse silerinnaliste lindude liha ja mune taas Lõuna-Aafrikast ühendusse importida. Olukorda silmas pidades tuleks juba võetud kaitsemeetmete tähtaega pikendada.
(3)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/614/EÜ artiklis 7 asendatakse kuupäev “1. jaanuar 2005” kuupäevaga “31. märts 2005”.
Artikkel 2
Käesolev otsus on adresseeritud liikmesriikidele.
Brüssel, 20. detsember 2004

Labels: 20
3
18
6